José Rodrigo y Villalpando

José Rodrigo y Villalpando, I marqués d'a Comuerta (Zaragoza, 1668 – Madrit, 7 d'aviento de 1741) estió un politico espanyol.

 Biografía 
Estió fillo de Pedro-Lorenzo Rodrigo y Arnal, sinyor de Bescós, Villacampa y Pradilla, natural de Biarche (Uesca), y de Vicencia de Villalpando y López de Baylo (filla d'o primer conte de Torres Secas). Procedeba d'una familia infanzona aragonesa orichinaria d'a localidat de Biarche, en an tienen a suya casa familiar. Su pai (Pedro-Lorendo Rodrigo) y o suyo lolo (Pedro Rodrigo y Rodrigo) estioron destacaus churistas en o sieglo XVII.

Estudió arte y churisprudencia en a Universidat de Zaragoza para estar designato en 1690 Oidor d'a suya Reyal Audiencia, Degán d'o Colechio d'Avogatos de Zaragoza y en 1699 Lugartenient en a Corte d'o Chusticia d'Aragón en 1699 y avogato fiscal y patrimonial d'o mesmo reino.

Libró a embaixada en París por encargo de Felipe V en as zaguerías d'a Guerra de Succesión Espanyola entre os anyos 1711 a 1717. O 2 d'abril de 1717 se le designó secretario d'Estau y d'o despacho universal de Fazienda y Gracia y Chusticia, puesto que ya ocupó dica l'1 d'aviento de 1720.

En 1717 o Rei le fació chentilombre de cambra y marqués d'a Compuesta. Negoció dimpués en 1737 o concordato con a Santa Seu. En 1740 fundó una Biblioteca publica en o convento de pedricadors de Sant Ildefonso de Zaragoza.

Contrayó matrimonio con Antonia de Oblitas y Los Ancos Lanaja y Mendoza, sinyora d'Oblitas.

Entre as suyas obras fegura a Veridica esfensa d'os mas importants privilechios d'o reino d'Aragón.

 Bibliografía 
  Diccionario biográfico español. Real Academia de la Historia.

Categoría:Ministros d'o Gubierno d'Espanya naixius d'Aragón
Categoría:Muertos en Madrit
Categoría:Naixius de Zaragoza
Categoría:Nobles d'Aragón
Categoría:1668 (naixencias)
Categoría:1741 (muertes)